CELEX: 62007CN0446
Language: fi
Date: 2007-10-01 00:00:00
Title: Asia C-446/07: Ennakkoratkaisupyyntö, jonka Tribunale civile di Modena (Italia) on esittänyt 1.10.2007 — Alberto Severi ja Cavazzuti e figli v. Regione Emilia-Romagna

23.2.2008   
            
            
               FI
            
            
               Euroopan unionin virallinen lehti
            
            
               C 51/31
            
         Ennakkoratkaisupyyntö, jonka Tribunale civile di Modena (Italia) on esittänyt 1.10.2007 — Alberto Severi ja Cavazzuti e figli v. Regione Emilia-Romagna
   (Asia C-446/07)
   (2008/C 51/52)
   Oikeudenkäyntikieli: italia
   Ennakkoratkaisua pyytänyt tuomioistuin
   Tribunale civile di Modena
   Pääasian asianosaiset
   
      Kantajat: Alberto Severi ja Cavazzuti e figli
   
      Vastaaja: Regione Emilia-Romagna
   Ennakkoratkaisukysymykset
   
               1)
            
            
               Onko asetuksen (EY) N:o 2081/92 3 artiklan 1 kohtaa ja 13 artiklan 3 kohtaa (nyt asetuksen (EY) N:o 510/06 (1) 3 artiklan 1 kohta ja 13 artiklan 2 kohta) tulkittava suhteessa decreto legislativon 109/92 2 §:ään (direktiivin 2000/13/EY (2) 2 artikla) siten, että elintarvikkeen nimitys, joka sisältää maantieteellisen viittauksen ja jonka rekisteröimistä näissä asetuksissa tarkoitetuksi suojatuksi alkuperänimitykseksi tai maantieteelliseksi merkinnäksi koskevan, Euroopan yhteisöjen komissiolle tehdyn hakemuksen käsittely on kansallisella tasolla ”hylätty” tai keskeytetty, on katsottava yleisnimeksi ainakin kyseisen hylkäämisen tai keskeytyksen keston ajan?
            
         
               2)
            
            
               Onko asetuksen (EY) N:o 2081/92 3 artiklan 1 kohtaa ja 13 artiklan 3 kohtaa (nyt asetuksen (EY) N:o 510/06 3 artiklan 1 kohta ja 13 artiklan 2 kohta) tulkittava suhteessa decreto legislativon 109/92 2 §:ään (direktiivin 2000/13/EY 2 artikla) siten, että elintarvikkeen nimitystä, joka viittaa paikkaan ja jota ei ole rekisteröity näissä asetuksissa tarkoitetuksi suojatuksi alkuperänimitykseksi tai maantieteelliseksi merkinnäksi, voivat laillisesti käyttää Euroopan markkinoilla sellaiset tuottajat, jotka ovat käyttäneet sitä vilpittömässä mielessä ja vakiintuneesti pitkän aikaa ennen asetuksen (ETY) N:o 2081/92 voimaantuloa ja sen voimaantulon jälkeen?
            
         
               3)
            
            
               Onko jäsenvaltioiden tavaramerkkilainsäädännön lähentämisestä annetun direktiivin 89/104/ETY 15 artiklan 2 kohtaa (3) tulkittava siten, että elintarviketta koskevan, maantieteellisen viittauksen sisältävän yhteisömerkin haltijalla ei ole oikeutta kieltää tietyn ominaisuuksiltaan samanlaisen tuotteen tuottajia kuvaamasta tuotettaan yhteisömerkkiin sisältyvän kaltaisella nimityksellä silloin, kun nämä tuottajat ovat käyttäneet kyseistä nimitystä vilpittömässä mielessä vakiintuneesti kauan ennen kuin kyseinen yhteisömerkki rekisteröitiin?
            
         
      (1)  EYVL L 93, s. 12.
   
      (2)  EYVL L 109, s. 29.
   
      (3)  EYVL L 40, s. 1.